b'\n_START_ARTICLE_\nHarmatan\n_START_PARAGRAPH_\nHarmatan je vro\xc4\x8d, suh veter, ki piha iz Sahare proti Gvinejskemu zalivu in nosi oblake drobnega peska (zrnca so v velikosti med 0,5 in 10 mikrometrov). Velja za naravno nevarnost. V primeru, \xc4\x8de harmatan dose\xc5\xbee veliko hitrost, lahko pesek dose\xc5\xbee tudi Ju\xc5\xbeno Ameriko._NEWLINE_Spremljajo ga nekoliko ni\xc5\xbeje temperature in meglica, ki je posledica trdnih delcev v zraku. Zaradi prahu in peska v zraku, ki dra\xc5\xbeita sluznice in povzro\xc4\x8data te\xc5\xbeave z dihanjem, velja harmaton za nev\xc5\xa1e\xc4\x8dnost kljub hladu, ki ga prina\xc5\xa1a._NEWLINE_Pesek, ki ga nosi harmaton, povzro\xc4\x8da tudi hitro erozijo prsti, zaradi \xc4\x8desar izvajajo v izpostavljenih obmo\xc4\x8djih programe pogozdovanja.'